བསླབ་བྱ་དང་ལེགས་བཤད་སོགས་བཀོད་སྒྲིག་ཀྱང་ཅུང་ཉུང་སྟེ།ལོ་རིམ་གཉིས་པར་ལེགས་བཤད་ཚན་པ་གཅིག་རེ་དང་ལོ་རིམ་གསུམ་པ་དང་བཞི་བར་ཚན་པ་གཉིས་རེ།ལོ་རིམ་ལྔ་བར་ཚན་པ་གསུམ་རེ་དང་ལོ་རིམ་དྲུག་པར་ཚན་པ་བཞི་རེ་བཅས་བཀོད་སྒྲིག་བྱས་པ་དོན་དངོས་སུ་ཅུང་ཉུང་སོང་སྙམ།རྒྱུ་མཚན་ནི་སློབ་ཆུང་སྐབས་དོན་ནི་སློབ་མའི་རིག་པ་ཆེས་མྱུར་བའི་དུས་སྐབས་ཡིན་པས་བློ་ལ་མང་དུ་བཟུང་དུ་བཅུག་ན་སློབ་མའི་རྒྱུད་ལ་ཡོན་ཏན་མང་དུ་འབྱོར་བ་དང་སྐད་ཆའི་འབྲེལ་འདྲིས་དང་རྩོམ་ཡིག་འབྲི་ཀློག་ལའང་ཕན་པ་ཆེ་བར་མ་ཟད་སློབ་མའི་ཀུན་སྤྱོད་ལེགས་པོ་དང་མི་གཤིས་ལེགས་བསྒྱུར་ལ་ནད་ཐོག་སྨན་གྱི་ནུས་པ་ཐོན་ནོ།།